CELEX: 62021TN0698
Language: et
Date: 2021-10-27 00:00:00
Title: Kohtuasi T-698/21: 27. oktoobril 2021 esitatud hagi – Paraskevaidis versus nõukogu ja komisjon

3.1.2022   
            
            
               ET
            
            
               Euroopa Liidu Teataja
            
            
               C 2/47
            
         
      27. oktoobril 2021 esitatud hagi – Paraskevaidis versus nõukogu ja komisjon
      (Kohtuasi T-698/21)
      (2022/C 2/65)
      Kohtumenetluse keel: inglise
      
         Pooled
      
      
         Hageja: Georgios Paraskevaidis (Wezembeek-Oppem, Belgia) (esindajad: advokaadid S. Pappas ja D.-A. Pappa)
      
         Kostjad: Euroopa Liidu Nõukogu ja Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 4. veebruari 2021. aasta otsus, 9. märtsi 2021. aasta osamaksete kava ja nõukogu 19. juuli 2021. aasta otsus, millega jäeti rahuldamata hageja poolt komisjoni otsuse peale esitatud kaebus, osas, milles see sisaldab täiendavaid põhjendusi;
               
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et vaidlustatud otsustega on rikutud seaduslikkuse põhimõtet. Samuti väidetakse, et muudetud järeldus nr 237/05 (1) ei ole kohaldatav ajavahemikus, millal hageja õppetoetust taotles.
               
            
                  2.
               
               
                  Teine väide, et muudetud järeldust nr 237/05 on õigusvastaselt kohaldatud tagasiulatuvalt.
               
            
                  3.
               
               
                  Kolmas väide, et haldusjuhtide kogu võttis muudetud järelduse nr 237/05 vastu väljaspool oma pädevust.
               
            
                  4.
               
               
                  Neljas väide, et muudetud järeldusega on rikutud personalieeskirjade VII lisa artikli 3 lõiget 1.
               
            
         (1)  Muudetud järeldus nr 237/05 õppetoetuse kohta personalieeskirjade VII lisa artikli 3 lõike 1 tähenduses, kiidetud heaks haldusjuhtide kogu 284. kohtumisel 1. juulil 2020.